შენგენიშ ზონა

შენგენიშ ზონაშა მიშმურს ევროპაშ 26 სახენწჷფო, ნამუეფქჷთ 1985 წანას ოფუტე შენგენს (ლუქსემბურგი) ხე მაჭარეს ხეკულუას. შენგენიშ ზონა მოგენს ართგვარ სახენწჷფოს, ნამუქჷთ აკიქიმინჷ საირქიანო ტურისტულ ზონაშო, ნამუშ გალენი ხურგეფი კონწარო იკონტროლებუ, დინოხოლს — ოპასპორტე დამოწება ვერსულებუ.

თე წესეფი აკიმუშუ 1999 წანაშ ევრორსხუშ ქიანეფიშ ამსტერდამიშ ახვალამაქ. თეშ მოხ, შენგენიშ ხეკულუა ქიმინჯენს სუმ ევრორსხუშ ვამაკათურ ქიანას: ისლანდიას, ნორვეგიას დო შვეიცარიას დო დე-ფაქტოთ სუმ მიკრო-სახენწჷფოს: მონაკოს, სან-მარინოს დო ვატიკანს. ევრორსხუშ არძა ქიანაქ, გოართოიანაფილი ომაფეშ დო ირლანდიაშ მოხ, არსულჷ დჷნაპიჯებუ დო გემშართჷ შენგენიშ ზონაშა. გიმნარკი რდჷ კვიპროსი, რუმინეთი დო ბულგარეთი, ნამუეფით უახოლაშ მუმალს გემშულა რსხუშა. თე ბორჯიშო შენგენიშ ხეკულუა იკათუანს: 26 ქიანას, 4 312 099 კვ. კმ. დო 400 მილიონ მახორობას.

შენგენიშ ხეკულუაქ დადგინჷ, ნამჷ-და დინოხოლენი, სახენწჷფოეფს შქას ხურგეფი გოუქვაფედკონ, გალენური ხურგეფი — გამანგარებედკონ. თაშნეშე ქიანეფი ვალდვალირეფი რენა, ნამჷ-და ართამი პილიტიკა აკიმუშუან მიგრანტეფშო, ნამუთ მითმითხინს მუნაჩემეფიშ საართო ბაზაშ დო საართო ოპოლიციე-სასამართალო სისტემაშ აკოქიმინუას.

კატეგორია:ვიზეფი
კატეგორია:ევროპაშ რსხუ